CELEX: 62013CB0024
Language: da
Date: 2014-01-16 00:00:00
Title: Sag C-24/13: Domstolens kendelse (Niende Afdeling) af 16. januar 2014 — Dél-Zempléni Nektár Leader Nonprofit kft. mod Vidékfejlesztési miniszter (anmodning om præjudiciel afgørelse fra Fővárosi Közigazgatási és Munkaügyi Bíróság — Ungarn) (Landbrug — forordning (EF) nr. 1698/2005 — ELFUL — krav vedrørende lokale aktionsgruppers juridiske form — ændring af nævnte krav — medlemsstaternes kompetence — grænser)

14.4.2014   
            
            
               DA
            
            
               Den Europæiske Unions Tidende
            
            
               C 112/17
            
         Domstolens kendelse (Niende Afdeling) af 16. januar 2014 — Dél-Zempléni Nektár Leader Nonprofit kft. mod Vidékfejlesztési miniszter (anmodning om præjudiciel afgørelse fra Fővárosi Közigazgatási és Munkaügyi Bíróság — Ungarn)
   (Sag C-24/13) (1)
   
   ((Landbrug - forordning (EF) nr. 1698/2005 - ELFUL - krav vedrørende lokale aktionsgruppers juridiske form - ændring af nævnte krav - medlemsstaternes kompetence - grænser))
   2014/C 112/20
   Processprog: ungarsk
   
      Den forelæggende ret
   
   Fővárosi Közigazgatási és Munkaügyi Bíróság
   
      Parter i hovedsagen
   
   
      Sagsøger: Dél-Zempléni Nektár Leader Nonprofit kft.
   
      Sagsøgt: Vidékfejlesztési miniszter
   
      Sagens genstand
   
   Anmodning om præjudiciel afgørelse — Fővárosi Közigazgatási és Munkaügyi Bíróság — fortolkning af Kommissionens forordning (EF) nr. 1974/2006 af 15. december 2006 om gennemførelsesbestemmelser til Rådets forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 368, s. 15) og af artikel 62 i Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 277, s. 1) — selskab uden gevinst for øje, som er blevet anset for lokal Leader-aktionsgruppe oprettet i forbindelse med landbrugsstøtte — tilbagekaldelse af udnævnelsen til lokal aktionsgruppe med den begrundelse, at kun foreninger kan kvalificeres som sådanne
   
      Konklusion
   
   
               1)
            
            
               Bestemmelserne i Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL), navnlig denne forordnings artikel 61 og 62, skal fortolkes således, at de hverken kræver eller i princippet forbyder vedtagelse af nationale bestemmelser, der fastsætter, at en lokal aktionsgruppe, som opfylder samtlige de betingelser, der er opregnet i denne forordnings artikel 62, stk. 1, kun kan udøve sin aktivitet under en bestemt juridisk form. Det påhviler imidlertid den forelæggende ret at sikre sig, at sådanne bestemmelser, henset til samtlige deres relevante karakteristika, ikke hindrer nævnte forordnings direkte anvendelighed, og at de præciserer udøvelsen af det skøn, der er tildelt medlemsstaterne ved samme forordning, alt sammen inden for grænserne af forordningens bestemmelser. Det påhviler ligeledes den forelæggende ret at sikre sig, at disse nationale bestemmelser overholder bestemmelserne i Den Europæiske Unions charter om grundlæggende rettigheder og de almindelige principper i EU-retten.
            
         
               2)
            
            
               EU-retten er i princippet ikke til hinder for, at nationale bestemmelser, der fastsætter, at lokale aktionsgrupper kun kan udøve deres aktivitet under en bestemt juridisk form, kan finde anvendelse efter udløbet af en overgangsperiode på et år på lokale aktionsgrupper, der er dannet under en anden juridisk form, mens de tidligere nationale bestemmelser stadig var gældende, også selv om de hertil hørende støtteprogrammer er i kraft, og programperioden løber. Dette gælder imidlertid kun — hvilket det tilkommer den forelæggende ret at efterprøve — hvis anvendelsen af de nye bestemmelser på sådanne lokale aktionsgrupper, henset til bl.a. de nævnte successive nationale bestemmelsers karakteristika og til disse bestemmelsers konkrete virkninger, præciserer udøvelsen af det skøn, der er tildelt medlemsstaterne ved forordning nr. 1698/2005, alt sammen inden for grænserne af denne forordnings bestemmelser, og hvis de anvendes under overholdelse af bestemmelserne i Den Europæiske Unions charter om grundlæggende rettigheder og de almindelige principper i EU-retten.
            
         
      (1)  EUT C 156 af 1.6.2013.